**Alternativets bestyrelse Lokalforening Hørsholm-Fredensborg**

 **Referat af årsmøde tirsdag den 22. februar 2022 kl. 19.30**

Til stede:

Sidsel Dyekjær (SD), Ingrid Olsen (IO), og Vibeke Hørsted Jensen (VHJ)

Dagsorden:

1. Valg af dirigent
2. Valg af stemmetællere og referent
3. Bestyrelsens beretning for 2021
4. Regnskab
5. Indkomne forslag
6. Valg til bestyrelsen
7. Valg af revisor
8. Eventuelt

**Ad 1 – Valg af dirigent**

IO valgtes som dirigent.

**Ad 2 – Valg af stemmetællere og referent**

SD, IO og VHJ blev stemmetællere, VHJ referent.

**Ad 3 – Bestyrelsens beretning for 2021**

SD fremlagde bestyrelsens beretning for 2021:

Den nuværende bestyrelse blev valgt i marts 2021. Her valgtes også Anders Kinnerup, som blev konstitueret som næstformand; han er senere trådt ud af bestyrelsen.

Valgkampen ifm. KV21 blev igangsat inden sommerferien med bl.a. planlægning af valgmateriale. Der var samtidig tanker om en sammenlægning med Hillerød lokal­afdeling; dette blev dog udskudt til efter kommunalvalget.

IO indtrådte som lokalafdelingens repræsentant i Storkredsen.

Den 1.6. gav VHJ en rundvisning i klimatilpasningstiltagene i Kokkedal.

I august måned deltog bestyrelsen i Fredensborg Kommunes klimakonference.

I forbindelse med valgkampen op til KV21 iværksatte bestyrelsen følgende aktiviteter:

* SD stillede op som byrådskandidat og fik samlet 36 stillere.
* Der blev indgået valgforbund med SF, EL og Radikale Venstre.
* En pjece om SD blev udarbejdet.
* Der blev indrykket 7 debatindlæg i lokalpressen.
* SD deltog i 7 paneldebatter, heraf 1 på TV2 Lorry.
* Der blev indrykket mange Facebook opslag.
* Der blev ophængt 30 små plakater.
* Ved 4 ”aktioner” ved stationer og centre blev der – også ved hjælp af 2 af de øvrige medlemmer – uddelt mange hundrede pakker blomsterfrø og mange hundrede Cocohagen samt SDs pjece + Alternativets generelle pjece – som blev transporteret i SDs grønmalede trækvogn☺.
* SD skrev svar til en bekymret borger.

Medlemstallet er pt. 17.

**Ad 4 – Regnskab**

IO gennemgik det tidligere fremsendte regnskab, som viser, at foreningen ved årets udgang disponerer over 41.116 kr.

Indtægterne stammer dels fra partistøtte, dels fra medlemsbidrag og dels fra valgtilskud fra kommunen.

Et tilbagevendende punkt er de høje bankgebyrer. IO undersøger alternative bank­muiigheder.

**Ad 5 – Indkomne forslag**

Der var ingen indkomne forslag.

Fra sidste år står stadig forslaget om en mulig sammenlægning med Hillerød lokalafdeling. SD bekræfter, at vi genoptager sonderingen.

**Ad 6 – Valg til bestyrelsen**

Alle tre opstillede (SD, IO og VHJ) blev valgt med 3 stemmer hver. Valget blev godkendt.

**Ad 7 – Valg af revisor**

Ib Jensen blev enstemmigt valgt til revisor.

**Ad 8 – Eventuelt**

Der skal snarest fremstilles en ”hvervefolder” med henblik på at få gjort opmærksom på partiet og få skaffet nye medlemmer. Følgende (foreløbige) idéer blev nævnt:

* Turbo på den grønne omstilling UDEN greenwashing.
* Aktivt liv i de lokale bycentre – intet behov for Format byggeriet.
* 30 timers arbejdsuge.
* Familiepolitik.
* Naturbørnehaver i hver by.
* Trafik i Nordsjælland.

Yderligere punkter overvejes til næste møde, hvor også punktet ”sommermarkeder” skal på dagsordenen.

Konstituerende møde blev fastlagt til tirsdag den 15. marts 2021 kl. 19.30.

Mødet sluttede kl. 20.50.